Europa (1734)
Palvelus

Alus suojasi 5. toukokuuta 1734 Havannasta Torresin laivueessa saattueen Cádiziin päällikkönään Pablo Agustín de Aguirre. Laivueen muut alukset olivat África ja fregatit Santa Rosa ja San Francisco Javier. Saattue saapui 19. kesäkuuta Cádiziin mukanaan yli 12 miljoonaa pesoa. Alus lähti 1. syyskuuta Cádizista Áfrican ja Constanten kanssa Napoliin kuljettaen varoja Napolin ja Sisilian sotaretkellä oleville joukoille. Alus lähti 8. heinäkuuta 1735 Palermosta linjalaivojen, viiden espanjalaisen ja viiden maltalaisen ja Molempain Sisiliain kuningaskunnan kaljuunan kanssa Napoliin, mistä se suojasi 1735 Constanten kanssa joukkoja ja tarvikkeita kuljettaneen saattueen Livornoon. Alus palasi 19. lokakuuta Áfrican ja Constanten kanssa Cádiziin.
Alus lähti 25. tammikuuta 1736 Cádizista Pizarron laivueessa Italiaan, mistä laivueen tehtävänä oli evakuoida joukot Espanjaan. Alus oli 1736 huollettavana La Carracassa.
Alus otettiin tammikuussa 1738 Asían ja fregatti Victorian kanssa palvelukseen Cádizissa, mistä se kuljetti kesäkuussa Espínolan alaisuudessa tarvikkeita ja kahden uuden aluksen miehistöt Karibialle. Matkalla alus pysähtyi Puerto Ricossa. Se oli syyskuussa 1739 odottamassa huoltoa Cartagena de Indiasissa. Alus saapui 24. helmikuuta 1741 Torresin laivueen mukana Havannaan. Se suojasi 1741-1742 Veracruzin Havannan välisellä laivareitillä aluksia.
Alus lähti 28. tammikuuta 1743 Havannasta Espínolan alaisuudessa takaa-ajamaan Castillan ja Real Familian kanssa Britannian kuninkaallisen laivaston fregattia. Se lähti 17. huhtikuuta 1743 Havannasta edelleen Espínolan alaisuudessa San Antonion, San Luisin, Castillan, Fuerten, Real Familian ja Santiagon kanssa. Osaston tehtävänä oli suojata Veracruzista saapuva fregatti Bizarre Havannaan, jonne ne palasivat 2. kesäkuuta. Alus lähti 14. tammikuuta 1744 Veracruzista Castillan kanssa lastinaan seitsemän miljoonaa pesoa. Alukset saapuivat 16. huhtikuuta Havannaan Torresin laivueen kanssa, johon kuuluivat San Antonio, Glorioso, San Luis, Castilla, Nueva España, Reina, Príncipe, Fuerte, Real Familia ja Santiago sekä fregatit San Ciriaco, Nonpareil ja neljä prikiä. Alus kuljetti marraskuussa 1744 Havannasta Torresin laivaston mukana hyödykkeitä ja aarteita Espanjaan. Se saapui 8. tammikuuta 1745 neljän rahtialuksen kanssa Coruñaan kuljettaen yhdeksän miljoonaa pesoa. Alus oli helmikuussa 1745 Ferrolissa kunnostettavana.
Joulukuussa 1745 alus lähti Ferrolista Cosme Álvarezin laivueessa, jonka piti kohdata Asía ja saattaa se Ferroliin. Alukset palasivat 19. helmikuuta 1746 Ferroliin. Elokuussa 1746 alus saapui Ferroliin Álvarezin alaisuudessa San Felipen ja Castillan kanssa. Se vei 12. syyskuuta 1747 Ferrolista Castillan kanssa maanjäristyksen uhreille tarvikkeita Callaoon, jonne ne saapuivat 21. huhtikuuta 1748. Alukset lähtivät 16. marraskuuta 1749 Callaosta ja saapuivat 9. kesäkuuta 1750 Cádiziin mukanaan yli miljoona pesoa.
Alus kuljetti 9. heinäkuuta 1750 Cádizista Castillan kanssa tarvikkeita Havannaan, jonne ne saapuivat vielä samana vuonna. Se oli 1751-1752 Havannaan sijoitetussa laivueessa. Alus toi 12. kesäkuuta 1755 Cádiziin yli viisi miljoonaa pesoa. Se suojasi 1755 Cabo de São Vicenten alueella kauppamerenkulkua.
Alus lähti 11. maaliskuuta 1757 Cádizista San Fernandon kanssa Veracruziin, jonne ne saapuivat 10. toukokuuta. Alukset lähtivät 2. toukokuuta 1758 Veracruzista Havannaan, jonne ne saapuivat toukokuussa. Alukset lähtivät 16. kesäkuuta 1758 Havannasta Cádiziin, jonne ne saapuivat 4. elokuuta kolmen rahtilaivan ja yli viiden miljoonan peson kanssa. Huhtikuussa 1759 alus aloitti partioinnin Cabo de São Vicenten ja Cabo de Santa Marían alueella, minkä tarkoituksena oli Cádiziin matkanneiden rahtilaivojen suojaaminen.
Alus kuljetti 5. syyskuuta 1759 Cádizista Reinan kanssa tykkejä ja ampumatarvikkeita Havannaan, jonne ne saapuivat 26. marraskuuta. Kesäkuussa 1760 alus oli Havannassa, missä se oli kunnostettavana huhtikuussa 1761. alus lähti 1761 Havannasta Serion ja Dichoson kanssa Cartagena de Indiasiin, missä niiden piti kohdata Cordovan laivue. Miehistö upotti 11. kesäkuuta 1762 aluksensa Havannassa, jotta Britannian kuninkaallinen laivasto ei valtaisi sitä.